CELEX: 12016E/PRO/34
Language: hr
Date: 2016-06-07 00:00:00
Title: Pročišćene verzije Ugovora o funkcioniranju Europske unije#PROTOKOL (br. 34) O POSEBNIM ARANŽMANIMA ZA GRENLAND

HR
            
            
               Službeni list Europske unije
            
            
               C 202/319
            
         PROTOKOL (br. 34)
   O POSEBNIM ARANŽMANIMA ZA GRENLAND
   Članak 1.
   1.   Pri uvozu u Uniju, tretman proizvoda koji podliježu zajedničkoj organizaciji tržišta proizvoda ribarstva podrijetlom iz Grenlanda uključuje, uz poštovanje mehanizama zajedničke organizacije tržišta, izuzeće od carina i davanja s istovrsnim učinkom i nepostojanje količinskih ograničenja ili mjera s istovrsnim učinkom, ako su mogućnosti pristupa ribolovnim zonama Grenlanda koji je Uniji omogućen sporazumom između Unije i tijela nadležnog za Grenland zadovoljavajuće za Uniju.
   2.   Sve mjere koje se odnose na uvozne režime za takve proizvode, uključujući i one koje se odnose na usvajanje takvih mjera, usvajaju se u skladu s postupkom utvrđenim u članku 43. Ugovora o funkcioniranju Europske unije.